*Proiect*

# **GUVERNUL REPUBLICII MOLDOVA**

## **H O T Ă R Â R E nr.\_\_\_\_**

**din \_\_\_\_\_\_\_\_\_\_\_\_ 2022**

#### mun. Chişinău

**cu privire la unele instituții rezidenţiale**

În temeiul art.21 alin. (3) și art.139 lit. f) din Codul educației al Republicii Moldova nr.152/2014 (Monitorul Oficial al Republicii Moldova, 2014, nr.319-324, art. 634), cu modificările ulterioare, art. 8 alin. (2) din Legea cu privire la proprietatea publică a unităților administrativ-teritoriale nr.523/1999 (Monitorul Oficial al Republicii Moldova, 1999, nr. 124-125, art.611), cu modificările ulterioare, art. 6 alin. (1) lit. a), a1)şi art.14 alin. (1) lit. b) din Legea privind administrarea şi deetatizarea proprietății publice nr. 121/2007 (Monitorul Oficial al Republicii Moldova, 2007, nr. 90-93, art.401), Guvernul HOTĂRĂŞTE:

1. Se aprobă, la propunerea Ministerului Educației și Cercetării, lichidarea Școlii-Internat Speciale pentru Copii Surzi şi Hipoacuzici din Cahul și a Şcolii de Tip Internat pentru Copii Rămași fără Ocrotire Părintească din Străşeni.

2. Ministerul Educației și Cercetării va institui comisiile de lichidare sau va desemna lichidatori ai instituțiilor de învățămînt menționate în pct. 1.

3. Disponibilizarea salariaților instituțiilor se va efectua în conformitate cu prevederile legislației muncii.

4. Se transmit, cu titlu gratuit:

1) bunurile imobile și mobile din gestiunea Şcolii de Tip Internat pentru Copii Rămași fără Ocrotire Părintească din Străşeni în gestiunea Instituției Publice Colegiul de Inginerie din Strășeni, pentru valorificare, fără a fi modificată destinația bunurilor, după cum urmează:

|  |  |  |  |
| --- | --- | --- | --- |
| Bunul imobil | Adresa | Numărul cadastral | Suprafața |
| Teren | or. Străşeni, str. T. Ciorbă, 11 | 8001110.394 | 4.8645 ha |
| Construcție | 8001110.394.01 | 1474.5 m.p. |
| Construcție | 8001110.394.02 | 711.7 m.p. |
| Construcție | 8001110.394.03 | 691.2 m.p. |
| Construcție | 8001110.394.04 | 281.1 m.p. |
| Construcție | 8001110.394.05 | 955.3 m.p. |
| Construcție | 8001110.394.06 | 722.7 m.p. |
| Construcție | 8001110.394.07 | 136.2 m.p. |
| Construcție | 8001110.394.08 | 19.8 m.p. |
| Construcție | 8001110.394.09 | 59.0 m.p. |
| Construcție | 8001110.394.10 | 36.4 m.p. |

2) cu acordul Consiliului raional Cahul, bunurile imobile și mobile proprietate a statului aflate în administrarea Ministerului Educației și Cercetării și gestiunea Şcolii-internat speciale pentru copii surzi şi hipoacuzici, or. Cahul din proprietatea publică a statului în proprietatea publică a raionului Cahul, pentru valorificare, fără a fi modificată destinația bunurilor, după cum urmează:

|  |  |  |  |
| --- | --- | --- | --- |
| Bunul imobil | Adresa | Numărul cadastral | Suprafața |
| Construcție | mun. Cahul, str. Alexei Mateevici, 103 | 1701106.082.01 | 1503.6 m.p. |
| Construcție | 1701106.082.02 | 210.4 m.p. |
| Construcție | 1701106.082.06 | 18.4 m.p. |
| Construcție (WC) | fără nr. cadastral amplasat pe terenul cu nr. cadastral 1701106082 | 18.36 m.p. |

3) cu acordul Consiliului raional Cahul, bunul imobil proprietate a statului aflat în administrarea Agenției Proprietății Publice și gestiunea Școlii-internat speciale pentru copii surzi şi hipoacuzici, or. Cahul din proprietatea publică a statului în proprietatea publică a raionului Cahul, pentru valorificare, fără a fi modificată destinația bunului, după cum urmează:

- teren cu numărul cadastral 1701106082 din mun. Cahul str. Alexei Mateevici, 103.

5. Ministerul Educației și Cercetării și Agenția Proprietății Publice vor institui comisiile de transmitere a bunurilor și vor asigura, în termen de 30 de zile, transmiterea bunurilor, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr. 901/2015 (Monitorul Oficial al Republicii Moldova, 2016, nr. 1, art. 2), cu modificările ulterioare.

6. Anexa nr.5 la Hotărîrea Guvernului nr. 146/2021 cu privire la organizarea şi funcţionarea Ministerului Educației și Cercetării (Monitorul Oficial al Republicii Moldova, 2021, nr. 206-208, art. 344), cu modificările ulterioare, se modifică după cum urmează:

1) pozițiile 18 și 20 din compartimentul „Instituții de învățământ general” se exclud;

7. Anexa nr.2212 la Hotărîrea Guvernului nr. 351/2005 cu privire la aprobarea listelor bunurilor imobile proprietate publică a statului și la transmiterea unor bunuri imobile (Monitorul Oficial al Republicii Moldova, 2005, nr. 129-131 art. 1072), cu modificările ulterioare, se modifică după cum urmează:

- pozițiile 5 și 15 se exclud;

- se completează cu poziția nr.17928 cu următorul conținut:

|  |  |  |  |  |
| --- | --- | --- | --- | --- |
| 17928 | Bloc de studii | or. Străşeni, str. T. Ciorbă, 11 | 1474,5/2 | Instituția Publică Colegiul de Inginerie din Strășeni |
| Căminul nr.1 | 711,7/3 |
| Căminul nr.2 | 691,2/3 |
| Cantină | 722,7/1 |
| Centru medical | 281,8/2 |
| Bloc gospodăresc (spălătorie, centrală termică, atelier, garaj) | 955,3/1 |
| Depozit | 136,2/1 |
| Depozit | 19,8 |
| Subsol | 59 |
| WC | 36,4/1 |

8. Din anexa nr.1 la Hotărârea Guvernului nr.161/2019 cu privire la aprobarea listei terenurilor proprietate publică a statului din administrarea Agenției Proprietății Publice, (Monitorul Oficial al Republicii Moldova, 2019, nr. 108-110, art. 215), cu modificările ulterioare, poziția 740 se exclude.

9. Prezenta Hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU** **NATALIA GAVRILIȚA**

**Contrasemnează:**

**Ministrul educației**

**și cercetării Anatolie TOPALĂ**

**Ministerul finanţelor Dumitru BUDIANSCHI**